Video: Trompetgeskal weerklink in PretoriaSkermgreep uit die video Gautengers sou vanoggend om 08:00 ŉ luide trompetgeskal gehoor het as deel van ŉ spesiale Paassondag-ervaring. Albertus Potgieter, eienaar van iTickets en organiseerder van die geleentheid, het aan Maroela Media gesê hy is deur die Heilige Gees geïnspireer om dié trompetgeskal te laat weerklink. Reusagtige luidsprekers is by Bronberg in die ooste van Pretoria opgerig. Die trompetgeskal sal ook om 13:00 en om 18:00 weerklink. Die geskal sal telkens vyf minute lank aanhou. “Mense kan ook regstreeks inskakel op Paasdienste wat ons tussendeur gaan uitsaai en ŉ spesiale Nagmaaldiens deur Suzette Hattingh sal net voor die 18:00-geskal uitgesaai word,” het hy bygevoeg. Klik hier om die regstreekse uitsending te volg Klik hier om by die Facebook-blad vir die geleentheid aan te sluit Klik hier om die webwerf te besoek Video deur Albertus Potgieter op Facebook gedeel: #JesusIsKing #frontrowseat #hoendervleis #pretoria #east Posted by Albertus Potgieter on Sunday, April 12, 2020